Diari Oficial de la Generalitat Valenciana


Sumari del DOGV 5311, del 26-07-2006 (2006/7681)

RESOLUCIÓ de 25 de maig de 2006, del director general d'Investigació i Transferència Tecnològica, per la qual es concedixen ajudes per a la difusió de congressos i jornades de caràcter científic, tecnològic, humanístic o artístic.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5311

Data del DOGV
:   26-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7681


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 25 de maig de 2006, del director general d'Investigació i Transferència Tecnològica, per la qual es concedixen ajudes per a la difusió de congressos i jornades de caràcter científic, tecnològic, humanístic o artístic. [2006/7681]  
Per Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), es van convocar, entre altres, ajudes per a la difusió de congressos i jornades de caràcter científic, tecnològic, humanístic o artístic.  
Per Orde de 22 de desembre de 2005, de la Conselleria d'Empresa, Universitat i Ciència (DOGV núm. 5.178, de 17.01.2006), per la qual es van publicar les línies pressupostàries i es van determinar els crèdits que finançaran les ajudes i les beques per al foment de la investigació científica i el desenvolupament tecnològic convocades per mitjà de l'Orde de 13 de juliol de 2005, del conseller d'Empresa, Universitat i Ciència.  
Posteriorment, l'Orde de 6 d'abril de 2006, del conseller d'Empresa, Universitat i Ciència, va modificar la citada Orde de 22 de desembre de 2005, amb l'increment de la quantia de l'import global màxim destinat a finançar les ajudes i beques per al foment de la investigació científica i el desenvolupament tecnològic, convocades per mitjà de l'Orde de13 de juliol de 2005, del conseller d'Empresa, Universitat i Ciència (DOGV núm. 5.265, de 24.05.2006).  
Una vegada finalitzat el procés d'avaluació, l'òrgan col·legiat que es va constituir per a això va elevar la proposta de resolució, d'acord amb la base 5 de l'annex I, normes general de procediment de l'Orde de 13 de juliol de 2005 citada.  
En virtut del que establix la base 6 de l'annex I, normes generals de procediment, de l'orde de 13 de juliol de 2005, es va instar els beneficiaris de l'ajuda a reformular la sol·licitud per a ajustar els compromisos i les condicions de la subvenció atorgable.  
La disposició final primera de l'Orde de 13 de juliol de 2005, faculta el director general d'Investigació i Transferència Tecnològica per a dictar les resolucions necessàries per a aplicar, desplegar i interpretar l'orde de convocatòria i delega en ell la competència per a resoldre la concessió o la denegació de les ajudes a què fa referència la convocatòria.  
D'acord amb el que establix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 06.10.2004), resolc:  
Primera  
Concedir les ajudes per a la difusió de congressos i jornades de caràcter científic, tecnològic, humanístic o artístic, corresponents a la convocatòria que establix l'annex X de l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), a les entitats beneficiàries que s'indiquen en l'annex d'esta resolució i les quanties que s'hi indiquen, a càrrec dels crèdits de la línia de subvenció T4015, capítol IV, de l'aplicació pressupostària 72.29.84.431.88 del pressupost de la Generalitat Valenciana per a 2006.  
Segona  
Els beneficiaris han de complir les obligacions i les normes de justificació que preveuen els annexos i i x de l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), per la qual es van convocar diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana.  
Tercera  
La present resolució, dictada per delegació del conseller d'Empresa, Universitat i Ciència, s'ha de notificar a les entitats interessades segon el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i ha de publicar-se en el Diari Oficial de la Generalitat, i en l'adreça d'internet, http://www.gva.es/industria/invest/invest.htm, a efecte de publicitat en els termes que preveu l'orde de convocatòria.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que posa fi a la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la publicació de la present resolució.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.  
València, 25 de maig de 2006.. El director general d'Investigació i Transferència Tecnològica: Jesús T. Pastor Ciurana